Iranul aprobă vaccinul rusesc Sputnik V și intenționează să îl producă.
Ministrul de Externe al Iranului: "Vaccinul Sputnik V a fost ieri înregistrat și aprobat de autoritățile noastre de sănătate". Iran a raportat oficial 57.560 de decese cauzate de COVID-19 până marți. Săptămâna trecută vaccinul Sputnik V a fost autorizat și de Ungaria.
Iranul a aprobat vaccinul rusesc anti-COVID-19 Sputnik V dezvoltat de Rusia și intenționează atât să îl importe cât și să îl producă, anunță ministrul de externe Mohammad Javad Zarif, transmite Reuters."Vaccinul Sputnik V a fost ieri înregistrat și aprobat de autoritățile noastre de sănătate", a declarat Zarif după o întâlnire cu omologul său rus, Serghei Lavrov.″În viitorul apropiat, sperăm să îl putem achiziţiona, dar şi să începem producţia comună", a adăugat oficialul iranian.La începutul lunii ianuarie, liderul suprem al Iranului, Ali Khamenei, a interzis guvernului de la Teheran să importe vaccinuri din SUA și Marea Britanie, susținând că nu are încredere în ele.Khamenei a afirmat, de asemenea, că Teheranul ar putea obține vaccinuri anti-Covid "din alte locuri de încredere".Iran a raportat oficial 57.560 de decese cauzate de COVID-19 până marți.Anunțul Teheranului vine după ce săptămâna trecută vaccinul Sputnik V a fost autorizat și de Ungaria.